|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_**  Aprobat  Administrator \_\_\_\_\_\_\_\_\_\_\_  «\_\_\_»\_\_\_\_\_\_\_\_\_\_\_\_\_ 2017 | **Ministerul Finanţelor**  **al Republicii Moldova**  Aprobat  Nr. \_\_\_\_\_\_\_\_\_ din «\_\_\_»\_\_\_\_\_\_\_\_\_\_ 2017 |

**Regulamentul-tip**

1. **Scopul şi sfera de reglementare**.

1. Prezentul regulament este elaborat de către \_\_\_\_\_\_\_\_\_\_\_\_\_\_\_\_\_\_\_\_\_**,** IDNO/cod fiscal – -\_\_\_\_\_\_\_\_\_\_\_, capitalul social \_\_\_\_\_\_\_\_ (\_\_\_\_\_\_\_\_\_\_\_) lei, având sediul în Republica Moldova, mun. Chişinău,MD-200\_, str. \_\_\_\_\_\_\_\_\_\_\_\_, telefon de contact : \_\_\_\_\_\_\_\_\_\_\_fax:\_\_\_\_\_\_\_\_\_\_\_\_, se deserveşte la BC \_\_\_\_\_\_\_\_\_\_\_\_\_ S.A., fil. №\_\_\_\_, mun. Chişinău, codul băncii \_\_\_\_\_\_\_\_\_\_\_\_\_, IBAN:\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_.

**II.** **Noţiuni principale.**

2. În sensul prezentului Regulament-tip, următoarele noţiuni principale semnifică:

***joc de noroc*** – activitate desfăşurată conform regulilor stabilite, bazată pe risc, care îndeplineşte cumulativ următoarele condiţii: permite a cîştiga bani, alte bunuri sau drepturi patrimoniale, ca urmare a oferirii publice de către organizator a unui potenţial cîştig şi a acceptării ofertei de către participant, cu perceperea taxei de participare directe (mizei de joc) sau indirecte, cîştigurile fiind atribuite prin selecţia aleatorie a rezultatelor evenimentelor care fac obiectul jocului (cu excepţia pariurilor pentru competiţiile/evenimentele sportive), indiferent de modul de producere a acestora;

***organizator al jocurilor de noroc*** ***(organizator)*** – persoană juridică, înregistrată în modul stabilit în Republica Moldova, autorizată să organizeze şi să exploateze jocuri de noroc în condiţiile Legii Nr. 291 din 16.12.2016 cu privire la organizarea şi desfăşurarea jocurilor de noroc;

***participant la jocul de noroc (jucător)*** – persoană fizică care a încheiat un acord de participare la jocul de noroc cu organizatorul jocurilor de noroc sau cu alți jucători prin achitarea taxei (mizei) pentru participarea la jocul de noroc. Participarea la joc presupune acceptarea necondiţionată a Regulamentului-tip privind organizarea şi desfăşurarea activităţii în domeniul jocurilor de noroc (în continuare – Regulament-tip) şi a regulilor respectivului joc de noroc;

***taxă de participare directă (miză de joc***) – sumă de bani, sau echivalentul acesteia, percepută direct de la jucător în schimbul dreptului de participare la joc;

***cîştig*** – mijloace băneşti, lucruri susceptibile apropierii individuale sau colective şi drepturi patrimoniale, bilete ale loteriilor care se transmit în proprietate jucătorului cîştigător al jocului de noroc pe baza rezultatelor favorabile acestuia la finalizarea jocului de noroc;

***cîştig impozabil*** – diferenţă pozitivă, rezultată în urma participării jucătorului în cadrul jocurilor de noroc şi impozitată conform legislației în vigoare, dintre suma de bani sau echivalentele mijloacelor băneşti, obținute de jucător după încheierea jocului ori a sesiunii de joc şi prezentate de către organizator, şi suma mizei de joc depuse;

***fond de cîştiguri*** – totalitatea bunurilor (mobile sau imobile) ce se află în circuitul civil şi a mijloacelor băneşti, formată de organizator şi/sau jucători potrivit prevederilor prezentei legi şi ale regulilor de desfăşurare a jocului de noroc, pentru a fi acordată în calitate de cîştiguri;

***activităţi auxiliare ale jocului de noroc*** – diferite activităţi ale organizatorului jocului de noroc îndreptate spre dezvoltarea activităţii sale de bază din domeniul jocului de noroc, precum prestarea serviciilor de alimentaţie publică, hoteliere, de schimb valutar, organizarea evenimentelor distractiv-spectaculoase, importul/exportul mijloacelor de joc, producerea sau repararea mijloacelor de joc;

***utilaj de joc*** – echipament prevăzut şi utilizat pentru desfăşurarea jocurilor de noroc;

***mijloace de joc*** – suporturi materiale, inclusiv suporturi informatice, care se află în localurile de joc şi servesc sau permit organizarea, desfăşurarea sau participarea la jocuri de noroc; mijloacele de joc sînt de bază, auxiliare şi specifice;

***mijloace de joc de bază*** – suporturi materiale, inclusiv suporturi informatice care generează, în mod direct, elementele aleatorii (automate de joc, ruletele, inclusiv electronice, mese de joc, terminale de înregistrare a mizelor) ce stau la baza jocurilor de noroc. Pentru jocurile de noroc în care cîştigătorii sînt stabiliţi pe baza rezultatelor unor evenimente sau concursuri care nu depind în mod exclusiv de hazard, mijloace de joc de bază sînt considerate şi serverele sau alte suporturi informatice similare care asigură organizarea şi exploatarea unitară la nivelul organizatorului a jocurilor de noroc respective;

***mijloace de joc auxiliare*** – suporturi materiale, inclusiv suporturi informatice care, deşi nu fac parte integrantă din mijloacele de joc de bază, sînt folosite împreună cu acestea la organizarea şi desfăşurarea jocurilor de noroc ori la participarea la astfel de activităţi;

***mijloace de joc specifice*** – echivalente ale mijloacelor băneşti, purtătoare ale dreptului de a participa la jocul de noroc şi de a primi cîştigul în cazul rezultatului favorabil al jocului (bilete, inclusiv de loterie, imprimări oficiale ale informaţiei pe hîrtie, cupoane, jetoane, impulsuri, blanchete, fise etc.), care pot fi exprimate în formă materială sau electronică;

***local de joc*** – clădire, edificiu, construcție (parte unică separată a clădirii, edificiului, construcției) destinată în exclusivitate amplasării utilajului de joc şi desfăşurării jocurilor de noroc, şi, dacă prezenta lege permite, organizării activităților auxiliare, precum serviciile de alimentație publică, serviciile hoteliere, organizarea evenimentelor distractiv-spectaculoase;

***casa localului de joc*** – parte a unui local de joc amenajată corespunzător, în care organizatorul jocurilor de noroc efectuează operațiuni cu mijloace băneşti şi ține evidența acestor operațiuni conform cerințelor Hotărîrii Guvernului nr. 474 din 28 aprilie 1998 cu privire la aplicarea maşinilor de casă şi control cu memorie fiscală pentru efectuarea decontărilor în numerar;

***sumă de asigurare a cîştigurilor*** – instrument financiar cu ajutorul căruia organizatorul jocurilor de noroc garantează protecţia intereselor financiare ale jucătorilor în cazul cîştigului, care este reprezentat prin suma de bani, stabilită de Legea Nr. 291 din 16.12.2016 cu privire la organizarea şi desfăşurarea jocurilor de noroc, ce se găseşte în contul sau în casa organizatorului jocului de noroc şi nu poate fi micşorată pe perioada de valabilitate a licenţei;

***automat de joc cu cîștiguri bănești*** (automat de joc) – dispozitiv mecanic sau electronic care se pune în funcţiune cu ajutorul monedelor, jetoanelor sau în alt mod şi la care cîştigul este generat în exclusivitate de elemente aleatorii;

***automat de joc cu mai multe posturi*** – automat de joc la care doi sau mai mulți jucători, manevrînd unităţi de comandă separate, pot obţine cîştiguri independente pe baza mizelor independente;

***post de joc*** – loc amenajat special ce-i permite jucătorului să participe individual la joc, indiferent de participarea altor jucători la automatul de joc respectiv, numărul posturilor de joc fiind determinat de parametrii tehnici ai automatului de joc;

tragerea la sorţi a fondului de cîştiguri – procedură de joc prin care se stabileşte faptul căderii sau necăderii cîştigului pe mijlocul de joc specific;

***raport de încercări*** – document ce constată şi confirmă că mijloacele de joc întrunesc cerinţele prescrise în documentele normative aplicabile;

***raport de inspecție*** – document ce conține relatarea autentică, exactă şi clară a examinărilor, precum şi informațiile pentru înțelegerea şi interpretarea lor;

***certificat de inspecție*** – document ce conține rezultatele examinărilor şi stabilirea conformității pe baza acestor rezultate;

***certificat de conformitate*** – document ce atestă că un produs identificat corespunzător a fost supus procedurilor de evaluare a conformității şi că, la momentul evaluării, produsul este conform cerințelor specificate aplicabile;

***organism de evaluare a conformităţii*** – organism care efectuează activităţi de evaluare a conformităţii, inclusiv de etalonare, încercare, certificare şi inspecţie;

***organism de evaluare a conformității recunoscut*** – organism de evaluare a conformităţii acreditat de organismul de acreditare sau de organismul naţional de acreditare semnatar al Acordului de recunoaştere multilaterală cu Cooperarea Europeană pentru Acreditare (EA MLA) şi recunoscut de autoritatea de reglementare.

**III. Dispoziții speciale**

**3. Drepturile, obligaţiile organizatorului jocului de noroc. Interdicțiile aplicate acestuia.**

1) Organizatorul are următoarele drepturi:

a) să obţină informaţii de la autorităţile publice competente despre actele normative ce reglementează activitatea din domeniul jocurilor de noroc;

b) să-şi reprezinte interesele personal sau prin intermediul reprezentantului său;

c) să conteste, în modul stabilit, deciziile, prescripţiile, acţiunile sau inacţiunile autorităţilor publice sau ale persoanelor cu funcţii de răspundere din cadrul acestora;

d) să desfăşoare activităţi auxiliare, prevăzute de prezenta lege şi în conformitate cu legislația în vigoare, care contribuie la dezvoltarea activităţii de bază.

2) Organizatorul este obligat:

a) să desfășoare doar tipurile de jocuri de noroc care sînt specificate în licența pentru activitate în domeniul jocurilor de noroc și doar după obținerea licenței corespunzătoare;

b) să organizeze și să desfășoare jocurile de noroc în conformitate cu cerințele Legii nr.291 din 16.12.2016 cu privire la organizarea și desfășurarea jocurilor de noroc, Legii nr. 235 din 1 decembrie 2011 privind activitățile de acreditare și de evaluare a conformității, precum și cu condițiile de licențiere corespunzătoare sau cu regulile de desfășurare a jocurilor de noroc aprobate;

c) să asigure condiții de participare la jocul de noroc identice pentru toți jucătorii și să prevină influența externă asupra rezultatului jocului de noroc;

d) să întreţină mijloacele de joc în condiţii corespunzătoare în scopul menţinerii normelor şi a parametrilor de funcţionare prevăzuţi de lege şi normele metrologice;

e) să asigure securitatea mijloacelor de joc şi a accesoriilor acestora (ceasuri, contoare, indicatoare, afişaje electronice, instalaţii de alimentare cu energie electrică etc.), precum și a sigiliilor aplicate de organele competente;

f) să asigure instalarea unui dispozitiv special pentru evidenţa şi înregistrarea jucătorilor, cu indicarea orei intrării, a datelor din buletinul de identitate şi a imaginii digitale a acestora, precum și cu arhivarea datelor potrivit legislației în vigoare (pentru a limita accesul minorilor în localul de joc);

g) să ţină zilnic evidenţa încasărilor realizate în urma desfăşurării activităţii în cazul fiecărui mijloc de joc, precum şi a cîştigurilor acordate, în conformitate cu Legea contabilităţii nr. 113-XVI din 27 aprilie 2007 şi cu Codul fiscal;

h) să asigure în localul de joc respectarea normelor sanitare şi normelor privind apărarea împotriva incendiilor, ordinea şi liniştea publică, precum şi securitatea jucătorilor;

i) să asigure măsurile necesare pentru restricționarea accesului la jocurile de noroc al persoanelor care nu au atins vîrsta de 21 de ani, al persoanelor sub influenţa alcoolului, substanţelor narcotice, psihotrope sau altor substanţe cu efect puternic, al persoanelor cu intenţia vădită de a perturba ordinea, liniştea şi buna desfăşurare a jocurilor de noroc, precum şi al persoanelor ce poartă armă şi muniţii;

j) să afişeze în loc vizibil regulile de desfășurare a jocului de noroc și licenţele respective sau copiile autorizate de pe acestea (cu deţinerea originalelor la sediu);

k) să elibereze jucătorilor cîştigurile conform prevederilor Legii nr. 291 din 16.12.2016 cu privire la organizarea și desfășurarea jocurilor de noroc şi ale regulilor de desfășurare a jocurilor de noroc;

l) să examineze pretenţiile jucătorilor în termenul şi în modul prevăzute de legislaţia în vigoare, inclusiv conform Legii nr. 190 din 19.07.1994 cu privire la petiţionare;

m) să nu divulge, fără acordul jucătorului, datele acestuia, prezentînd informaţia doar în cazurile prevăzute de Legea nr. 190-XVI din 26 iulie 2007 cu privire la prevenirea şi combaterea spălării banilor şi finanțării terorismului;

n) să instruiască fiecare angajat privitor la regulile de desfășurare a jocurilor de noroc practicate şi regulamentul intern, precum și privitor la purtarea obligatorie, la loc vizibil, a unui ecuson cu numele şi funcţia deţinută;

o) să respecte procedurile de efectuare şi de înregistrare a operaţiunilor financiare, precum și de raportare, prevăzute de Legea nr. 190-XVI din 26 iulie 2007 cu privire la prevenirea şi combaterea spălării banilor şi finanţării terorismului;

p) să prezinte organelor de control fiscal, organelor de drept şi altor organe de cu atribuții de control documentele şi informaţia solicitată, conform competenţei organului respectiv;

q) să-şi onoreze în întregime și la timp obligaţiile fiscale şi să respecte alte obligaţii prevăzute de legislaţia în vigoare;

r) să facă dovada deţinerii în proprietate a mijloacelor de joc pentru care a fost autorizat;

s) să asigure păstrarea în încăperea cazinoului a documentelor referitoare la: la dreptul de proprietate sau de folosință a încăperii în care se află cazinoul, la dreptul de proprietate sau de folosință a utilajului de joc aflat în cazinou, dreptul de proprietate sau de folosință programelor informatice, precum și certificatele corespunzătoare prevăzute de Legea Nr. 291 din 16.12.2016 cu privire la organizarea și desfășurarea jocurilor de noroc ;

t) să instaleze și să utilizeze în cazinou doar mijloace de joc și utilaje care exclud posibilitatea interferenței neautorizate în procesul de lucru al acestora;

u) să țină evidența utilizării mijloacelor de joc specifice (echivalente a mijloacelor bănești);

v) să ia măsuri legale în privința asigurării securității jucătorilor, vizitatorilor și angajaților;

x) să îndeplinească alte obligații prevăzute de legislația în vigoare.

3) Organizatorului i se interzice:

a) să angajeze în funcţii, legate nemijlocit de practicarea activităților în domeniul jocurilor de noroc sau de exercitarea controlului asupra acestora, persoane care nu au atins vîrsta de 21 de ani, precum și persoane care au ante4cedente penale nestinse;

b) să admită participarea directă sau indirectă la jocurile de noroc pentru care a obținut licență a personalului angajat, a membrilor (acţionarilor/asociaților), a factorilor de decizie ai acestuia, precum şi a membrilor comisiei de extragere;

c) să ofere unor terţi date, cu excepţia cazurilor stabilite de lege, despre transmiterea către Serviciul pentru prevenirea şi combaterea spălării banilor a informaţiilor privind operaţiunile financiare limitate sau suspecte;

d) să acorde credite sau împrumuturi jucătorilor, precum şi să ia în gaj bunuri de la aceștia;

e) să desfăşoare activitatea în domeniul jocurilor de noroc în filiale sau în alte subdiviziuni structurale separate care nu sînt indicate în anexa licenţei, precum şi cu mijloace de joc neindicate în anexa licenţei sau care nu dețin certificarea respectivă;

f) să realizeze mijloace de joc specifice pentru loteriile momentane, clasice sau bingo într-un volum ce depăşește mărimea declarată pentru realizare;

g) să ofere, în calitate de recompensă pentru participarea la jocul de noroc, băuturi alcoolice, bere, băuturi slab alcoolice, produse de tutun sau bunuri, pentru posedarea sau dispunerea de care sînt necesare autorizații sau licențe corespunzătoare;

h) să accepte de la jucători, în calitate de garanție financiară sau gaj pentru a participa la jocul de noroc, bunuri mobile sau imobile;

i) să desfăşoare activitatea în domeniul jocurilor de noroc în lipsa licenței, certificatelor sau autorizațiilor corespunzătoare.

**4.Drepturile, obligaţiile jucătorului. Interdicțiile aplicate acestuia**

1) Jucătorul are dreptul la:

a) protecţia drepturilor sale de către stat şi de către organizatorul jocurilor de noroc;

b) informarea completă, corectă şi precisă privind regulile de desfășurare a jocului la care participă şi privind probabilitatea cîştigurilor;

c) asigurarea condiţiilor de joc egale ceilalți participanți la joc;

d) primirea cîştigurilor în conformitate cu prevederile Legii nr. 291 din 16.12.2016 cu privire la organizarea și desfășurarea jocurilor de noroc.

2) Jucătorul și vizitatorii localurilor de joc sînt obligați:

a) să respecte cerințele și obligațiile prevăzute de Legea nr. 291 din 16.12.2016 cu privire la organizarea și desfășurarea jocurilor de noroc, legislația în vigoare, precum şi regulile de desfăşurare a jocului de noroc aprobate.

b) să se asigure, înainte de participarea la jocul de noroc, că organizatorul jocului de noroc deține licență valabilă pentru practicarea activității în domeniul jocurilor de noroc;

c) să se familiarizeze, înainte de participarea la jocul de noroc, cu regulile jocului de noroc, depunerea mizelor de către jucător;

d) să prezinte, la solicitarea angajatului organizatorului jocurilor de noroc, pentru familiarizare, actul de identificare care conține date despre vîrstă;

e) să părăsească imediat localul de joc, la solicitarea angajatului organizatorului jocurilor de noroc, în cazul săvîrșirii oricăreia dintre următoarele acțiuni:

– refuză să prezinte actul prin care poate fi stabilită identitatea sau vîrsta;

– tulbură ordinea publică, aplică forța fizică sau amenință cu aplicarea acesteia, atentînd la viața, sănătatea sau proprietatea persoanelor care se află în localul de joc;

– împiedică activitatea legală de desfășurare a jocurilor de noroc;

– încalcă regulile de desfășurare a jocului de noroc.

3) Se interzice participarea la joc:

a) a persoanelor declarate incapabile, cu capacitate de exerciţiu limitată, și persoanelor despre imposibilitatea participării cărora la jocurile de noroc au fost primite informații de la autoritatea competentă, de la alte autorități ale administrației publice;

b) a persoanelor care nu au împlinit vîrsta de 21 de ani.

**5. Cerinţele faţă de localul de joc și sala de joc a cazinoului.**

1) Se interzice amplasarea localurilor de joc în următoarele tipuri de încăperi:

a) în clădirile (construcțiile) în care se află instituțiile de învățămînt de orice nivel sau care aparțin acestora cu titlu de proprietate sau gestiune;

b) în clădirile (construcțiile) în care se află instituții religioase și de cult, obiecte cu destinație culturală, inclusiv săli artistice, biblioteci, muzee, teatre, galerii de expoziții etc.;

c) în clădirile (construcțiile) întreprinderilor, instituțiilor și organizațiilor medicale;

d) în clădirile (construcțiile) în care se află autorități ale administrației publice de orice nivel sau instituții publice de orice fel;

e) în clădirile (construcțiile) în care sînt amplasate centre distractive sau de alt gen destinate copiilor;

f) în clădirile rezidențiale, în blocuri locative, în incinta stațiilor de transport public sau în incinta gărilor, în locurile în care se află trecerile subterane, pe teritoriul pieţelor, în construcții provizorii (gherete), precum şi în raza a 200 de metri de la oricare din tipurile de clădiri menționate la punctele a), c) și e).

2)Programul de lucru al localurilor de joc se stabilește de organizatorul jocurilor de noroc în mod independent,dar va ține în mod obligatoriu cont de cerințele legislației în domeniul asigurării ordinii și securității publice, de respectarea condițiilor de viață obișnuite ale cetățenilor care locuiesc în preajmă, precum și de cerințele normelor și regulilor ce reglementează nivelul maxim admisibil al zgomotului și al radiației electromagnetice.

3) Amplasarea cazinoului:

Сazinoul poate fi amplasat numai în clădiri capitale separate, cu intrări distincte, special organizate pentru acces direct din stradă, separat pentru vizitatori şi separat pentru personal, sau în hoteluri cu categorie de clasificare de nu mai mică de 4 stele, cu respectarea prevederilor Legii Nr. 291 din 16.12.2016 cu privire la organizarea și desfășurarea jocurilor de noroc.

La intrarea în cazinou trebuie să fie indicată denumirea de ”Casino” sau ”Cazinou”.

Încăperi în care se află cazinourile, trebuie să nu deranjeze alte activităţi învecinate, să se asigure liniştea necesară bunei desfăşurări a activităţii, să aibă intrare separată, să permită amenajarea unor încăperi conexe, precum restaurantul, barul, zonele de odihnă, suprafaţa destinată amplasării automatelor de joc, casa, garderoba, camera de odihnă pentru personal, camera de supraveghere, grupurile sanitare etc.

4) Sala de joc a cazinoului:

- Cazinoul trebuie să dispună de o sală de joc special amenajată în care să fie instalate minimum:

a) pentru municipii – 5 mese de joc și o ruletă;

b) pentru localităţile în afara municipiilor – 4 mese de joc şi o ruletă.

- Exploatarea automatelor de joc în cazinou poate fi realizată numai de către Loteria Națională a Moldovei.

- Sala de joc a cazinoului trebuie să dispună de sistem de aer condiţionat şi ventilare.

5) Casa cazinoului:

- În cazinou trebuie să funcţioneze casa care desfăşoară operaţiunile de casă în raporturile ce apar între cazinou şi clienţi, precum şi o unitate de schimb valutar. Modul de funcţionare a unităților de schimb valutar în cadrul cazinourilor se stabileşte de Banca Naţională a Moldovei.

**-** Cazinoul este obligat să dispună de propria unitate de schimb valutar sau să încheie un contract de colaborare privind amplasarea în incinta cazinoului a unei case de schimb valutar cu o instituţie financiară ori cu o casă de schimb valutar titulară de licenţă pentru respectiva activitate în conformitate cu cerinţele stabilite de Banca Naţională a Moldovei.

**-** Casa cazinoului şi unitatea de schimb valutar trebuie să fie amenajate în conformitate cu cerinţele stabilite de Banca Naţională a Moldovei, iar ghişeele acestora trebuie să iasă în sala de joc a cazinoului.

**-** Casa cazinoului şi unitatea de schimb valutar pot fi amplasate în aceeaşi încăpere, casierul fiind aceeaşi persoană, cu condiţia ținerii evidenţei separate a operaţiunilor respective.

**6.** **Impozitarea activităţii şi ţinerea evidenţei contabile în domeniul jocurilor de noroc**

1) Impozitarea activităţii şi ţinerea evidenţei contabile în domeniul jocurilor de noroc se efectuează în conformitate cu Codul fiscal nr. 1163-XIII din 24 aprilie 1997, Legea contabilităţii nr. 113-XVI din 27 aprilie 2007„Norme metodologice privind efectuarea decontărilor băneşti în numerar din domeniul jocurilor de noroc cu utilizarea maşinilor de casă şi control”,aprobate prin decizia Comisiei interdepartamentale pentru maşinile de casă şi control nr. 01-05/2008 din 24 ianuarie 2008 (în redacţia deciziei Comisiei nr. 26-11/2-22/02-2016 din 1 decembrie 2016) potrivit cărora evidenţa zilnică a jocurilor de noroc se asigură prin confirmarea documentară - bonurile de casă emise de MCC şi înregistrarea concomitentă a operaţiunilor efectuate în RMCC.

2)Ţinerea evidenţei primare a jocurilor de noroc în cazinou se efectuează în conformitate „Instrucţiunea privind completarea formularelor tipizate ale evidenţei primare a jocurilor de noroc în cazinouri” din 09 iunie 1998, aprobată prin ordinul Departamentului Statisticii al Republicii Moldova nr. 47 din 05 iunie 1998 şi prin ordinul Ministerului Finanţelor nr. 73 din 09 iunie 1998 (Monitorul Oficial nr. 26/55 din 18 martie 1999). În acest sens, Cazino dispune formulare, care se completează de către lucrătorii cazinoului, necesare pentru circularea banilor în cadrul cazinoului din safeu în casă, pe mese şi înapoi, după cum urmează:

# Registru de evidenţă a fişelor şi a mijloacelor băneşti, formularul nr. Caz -1;

# Registru de evidenţă a fişelor la fiecare masa, formularul nr. Caz -3;

# Registru de evidenţă a fişelor schimbate în casă pe parcursul zilei, de lucru şi a sumei mijloacelor băneşti disponibile, formularul nr. Caz -4;

# Registru de evidenţă a rezultatelor jocurilor de noroc la fiecare masa, formularul nr. Caz-5;

# Tabela centralizatoare privind evidenţa rezultatelor zilnice ale jocurilor de noroc, formularul nr.Caz -6;

# Tabela centralizatoare lunară, privind evidenţa rezultatelor zilnice a cazinoului, formularul nr. Caz -7.

# În afară de cele menţionate se completează formularul de evidenţă a cîştigurilor achitate, borderoul, formularul flotei de bază a casei şi formularul încasărilor. Casierul poate lua bani şi jetoane cu valoare pentru mesele de joc exclusiv pe baza formularului de evidenţă a fiselor şi a mijloacelor băneşti.

# Crupierul poate primi din casă jetoane cu valori pentru mese exclusiv în baza formularelor de evidenţă a fişelor pentru fiecare masă cu indicarea jocurilor de noroc conform anexei nr.1, care este parte integrala a prezentului Regulament-tip, în rubrica - „deschiderea mesei”.

# Calculul banilor şi a rezultatelor de pe fiecare masă separat se efectuează în baza formularelor de evidenţă a fişelor la fiecare masă cu indicarea respectivă a jocurilor de noroc conform anexei nr.1, care este parte integrala a prezentului regulament-tip.

# Evidenţa rezultatelor de pe toate mese se înregistrează în formularul - Tabelei centralizatoare privind evidenta rezultatelor zilnice ale jocurilor de noroc.

# Contabilizarea lunară se efectuează conform formularului conținut Tabela centralizatoare lunară, privind evidenta rezultatelor cazinoului.

# Formularele de evidenţă zilnică, sunt tipizate, trebuie să fie redactate în limba română și nu trebuie să prezinte spaţii goale, ştersături şi modificări.

3)Sumele obţinute de către casier la începutul jocului şi la închidere se fixează în Borderou, concomitent se eliberează şi cecurile la MCC. La momentul cînd participantul obţine dreptul de a începe jocul, se emite la MCC şi se înmânează jucătorului bonul de casă ce confirmă plata mizelor cu indicarea obligatorie a denumirii "miza - puncte", valoarea totală a echivalentului şi numerarul.

4)Din fiecare cîştig se reţine un impozit în mărimea stabilită de Codul Fiscal aprobat prin Legea nr. 1163 din 24 aprilie 1997.

Conform textelor de lege conținute la articolul 90 ', alineat 3) din Codul fiscal - fiecare plătitor de cîștiguri urmează să reţină și să verse la buget un impozit în mărime de 18% din cîștigurile de la jocurile de noroc cu excepţia cîştigurilor de la campaniile promoţionale şi / sau din loterei şi pariuri.

Conform articolului 2 din Legea nr.291 din 16.12.2016 cu privire laorganizarea și desfșurarea jocurilor de noroc - *cîştigul impozabil este* diferenţa pozitivă, rezultată în urma participării jucătorului în cadrul jocurilor de noroc şi impozitată conform legislaţiei în vigoare, dintre suma de bani sau echivalentele mijloacelor băneşti, obţinute de jucător după încheierea jocului ori a sesiunii de joc şi prezentate de către organizator, şi suma mizei de joc depuse.

# 5) În timpul jocului la dispoziţia fiecărei mese se pun jetoane care au un preţ nominal în valuta naţională a Republicii Moldova – lei şi/sau în valuta străină acceptată în calitate de unitate convențională. În conformitate cu art. 302 și 583 a Codului Civil al Republicii Moldova, Legii nr.62-XVI din 21 martie 2008 privind reglementarea valutară, Legii nr. 1232 din 15.12.1992 cu privire la bani, Legii nr. 231 din 23.09.2010 cu privire la comerţul interior, tranzacțiile se fac în valuta naţională a Republicii Moldova – lei, la cursul oficial al Băncii Naţionale a Moldovei.

**7.Cerinţele faţă de utilajul de joc şi mijloacele de joc.**

1) Mijloacele de joc de bază şi cele specifice utilizate sau care urmează a fi utilizate nemijlocit în activitatea din domeniul jocurilor de noroc trebuie să aparțină cu drept de proprietate organizatorului (în cazul cazinoului) și să dispună de certificat de conformitate pentru produse noi, eliberat de organismul de certificare, și de certificat/raport de inspecție pentru cele în funcțiune, eliberat de un organism de inspecție, acreditate în condițiile Legii nr. 235 din 1 decembrie 2011 privind activitățile de acreditare și de evaluare a conformității.

2) Mijloacele de joc trebuie să corespundă următoarelor cerinţe:

a) să dispună de semne de identificare a producătorului, a statului producător, de număr de fabricaţie, de alte specificații tehnice, precum și de documentele confirmative privind producătorul, ţara producătoare, data producerii şi, după caz, importul acestora;

b) să fie dotate cu echipament electronic de informare despre joc şi cu contoare, ce asigură posibilitatea verificării sumei mijloacelor băneşti depuse şi cîştigurilor acordate (în dependenţă de tipul jocului);

c) să dispună de certificat/raport de inspecție a automatelor de joc sau a ruletelor electronice;

d) să asigure conexiunea la sistemul de monitorizare on-line de stat.

3) Nu se admit schimbări (modificări) în programele informatice ale mijloacelor de joc/utilajului de joc care nu sînt coordonate cu autoritatea competentă și care nu sînt prevăzute în documentația tehnologică și de construcție și în documentația de program a producătorului mijloacelor de joc/utilajului de joc.

4)Organizatorul jocurilor de noroc trebuie să asigure imposibilitatea accesului neautorizat, precum și a oricăror alte interferențe străine (neautorizate) în funcționarea mijlocului de joc.

**8. Mijloacele de joc specifice utilizate în cazinou.**

1) La organizarea şi derularea jocurilor de noroc în cazinou trebuie să fie folosite numai mijloace de joc specifice (bile pentru ruletă, zaruri, cărţi de joc, fise etc.), pentru care este asigurată o evidență strictă privind provenienţa, înregistrarea, circulaţia şi depozitarea acestora, stabilită prin regulamentul intern al cazinoului.

2) Mijloacele de joc specifice utilizate în cadrul cazinoului se păstrează în safeu şi se transmit, la începutul programului de lucru, în sala de joc a cazinoului şi în casa cazinoului, iar la sfîrşitul acestuia – se returnează, în baza unui act de formă prestabilită în regulamentul intern.

3) Se interzice angajaților cazinoului să transporte din sala de joc a cazinoului mijloace de joc specifice ori bani în alte condiţii decît cele stabilite de regulamentul intern al cazinoului.

**9. Modul de organizare și practicare a activităților în cazinouri.**

1) Cazinoul este un local de joc special, în care, folosind ruleta, mesele pentru jocuri de cărţi şi jocurile cu zaruri, precum şi alte mijloace auxiliare sau specifice de joc, se desfăşoară jocurile de noroc autorizate, cu anunţarea cîştigului în bani sau în alte bunuri.

2) Întreținerea cazinoului este activitate supusă licenţierii, desfăşurată în săli special amenajate cu mijloace de joc de bază (mese de joc, roata ruletei americane etc.), mijloace de joc auxiliare (cărţi de joc, bile, zaruri etc.) şi mijloace de joc specifice (fise, jetoane, impulsuri etc.), cu participarea directă a jucătorilor şi în prezenţa fizică a lor.

3) Jocurile de noroc în cadrul cazinoului se pot desfăşura între jucător şi organizator (prin intermediul reprezentantului acestuia) sau direct între jucători. În ultimul caz, organizatorul este în drept să perceapă un comision din suma fiecărui cîştig, mărimea căruia se indică în regulile de desfășurare a jocului de noroc.

4) Exploatarea automatelor de joc în cazinou se realizează exclusiv de Loteria Națională a Moldovei.

5) Personalul cazinoului include conducătorul cazinoului, alţi factori de decizie, angajații ce participă nemijlocit în procesul de desfăşurare și derulare a jocurilor de noroc şi alţi lucrători tehnici, obligaţiile de serviciu şi regimul de muncă al căror este reglementat prin regulamentul intern al cazinoului.

6) Managerul (pit-bosul) este factorul de decizie în sala de joc a cazinoului, recomandările şi indicaţiile legale ale căruia sînt obligatorii pentru angajații cazinoului, jucători şi vizitatori. În obligaţiile managerului (pit-bosului) intră controlul situaţiei din sala de joc a cazinoului și al angajaților cazinoului, precum și urmărirea acţiunilor jucătorilor și ale vizitatorilor. Managerul (sau locţiitorul acestuia – după caz) este obligat să se afle în incinta cazinoului pe parcursul întregului program de lucru al cazinoului.

7) Fiecare masă de joc în cazinou este deservită de către crupieri (dealeri), angajaţi ai cazinoului. Crupierii (dealerii) derulează jocurile de noroc la mesele de joc, acceptă mizele, schimbă fisele, anunţă despre începutul şi sfîrşitul partidelor şi rezultatele acestora.

8) Controlul nemijlocit asupra lucrului crupierilor (dealerilor) se realizează de către inspectorii de masă ai cazinoului, care sînt conducătorii nemijlociţi ai crupierilor la mesele de joc şi care dau indicaţii acestora privind organizarea şi derularea jocului de noroc. Cerinţele inspectorilor de masă sînt obligatorii pentru crupierii care lucrează la mesele de joc.

9) Se interzice aflarea în sala de joc a cazinoului a crupierilor care nu deservesc mesele de joc.

10) Personalul din sala de joc a cazinoului (managerul, crupierii, inspectorii de masă, casierii, ospătarii) trebuie să poarte în timpul serviciului numai îmbrăcăminte fără buzunare şi de o formă stabilită în regulamentul intern, precum şi ecuson cu numele și funcţia fiecăruia.

11) Regulamentul intern al cazinoului cuprinde dispoziţii privind programul de muncă (schimburile) al personalului, perioada de schimb al crupierilor la mesele de joc și alte prevederi specifice.

12) Întreaga activitate în sălile de joc ale cazinoului, în casa cazinoului, la unitatea de schimb valutar şi de la recepţie trebuie supravegheată, printr-un sistem de supraveghere video, şi înregistrată video pe toată durata programului de lucru în regim real al timpului, conform Legii Nr. 291 din 16.12.2016 cu privire la organizarea și desfășurarea jocurilor de noroc.

13) Camerele de luat vederi sunt amplasate într-un mod în care să asigure recepţionarea unor imagini clare şi utile atît de la mesele de joc, cît şi de la celelalte puncte de lucru. Imaginile de la mesele de joc cuprinde întregul caroiaj al mesei, precum şi roata ruletei, cu o vizibilitate care permite vizionarea cel puțin a următoarelor detalii: culoarea fiselor (cu valoarea bancnotelor), aşezarea fiselor pe caroiajul mesei, numărul de fise pe coloană.

14) Imaginile recepţionate de la casa cazinoului şi de la unitățile de schimb valutar permite vizionarea mîinilor casierului aşezate pe ghişeu, culoarea, numărul şi valoarea fiselor şi ale bancnotelor, iar imaginile de la recepţie permite vizionarea cel puţin pînă la bust a persoanelor care intră în cazinou. Casa cazinoului, unitatea de schimb valutar, recepţia, se supraveghează permanent cu ajutorul unor camere fixe de luat vederi, imaginea cărora este captată permanent pe monitoare.

15) Urmărirea în direct şi înregistrarea video a activităţii din cazinou se realizează în sistem color şi în formă digitală.

16) Sistemul de supraveghere video trebuie să fie dotat și cu alte dispozitive şi instalaţii, precum dispozitivul de apropiere a imaginii obţinute, dispozitivele de comandă a camerelor mobile de luat vederi, aparatele de fotografiat, de înregistrare audio etc., precum şi este asigurat permanent cu electricitate.

17) Înregistrările video trebuie permite vizualizarea datei şi orei înregistrării, fără obstrucționarea vizualizării imaginii. Incidentele se înscriu într-un registru ţinut de gestionarii sistemului de supraveghere video, care, în caz de săvîrşire a unei contravenţii sau infracţiuni, înştiinţează imediat organele de poliţie. Înregistrările video, în aceste situaţii, vor fi păstrate pînă la clarificarea cazurilor respective, prin exceptare de la termenul stabilit de legea Nr. 291 din 16.12.2016 cu privire la organizarea şi desfăşurarea jocurilor de noroc .

18) Înregistrările video ale meselor şi casei cazinoului se păstrează, în formă digitală şi în condiţii de securitate, cel puţin 10 zile calendaristice şi se va prezinta la solicitare, pentru verificare, organelor de drept şi control.

19) Cazinoul dispune de pază tehnică, fizică şi de sistem de protecţie împotriva incendiilor, servicii acordate de societăţile comerciale titulare de licenţă pentru respectiva activitatea şi/sau de organele de stat specializate. Paza fizică a cazinoului poate fi efectuată de către propriul serviciu de pază cu obținerea autorizațiilor de la organele competente.

20) Serviciul de pază al cazinoului este obligat să contribuie la înregistrarea jucătorilor cazinoului.

**10. Valoarea şi formele garanţiei financiare.**

1. Garanţia financiara constituie instrumentul financiar care garanteaza cîștigătorilor exercitarea corespunzătoare a dreptului de cîștig.
2. Garanţia financiară se efectuează sub următoarele forme:

a) încheierea contractului de asigurare cu compania de asigurări în condiţii care să asigure protecţia drepturilor jucătorilor la primirea cîştigurilor în bani;

b) acordarea garanţiei bancare în condiţii care să asigure protecţia drepturilor jucătorilor la primirea cîştigurilor în bani;

c) vărsarea sumei respective pe contul bancar, cu rambursarea ulterioară a acestei sume împreună cu dobînda după expirarea termenului de valabilitate a licenţei (dacă această sumă nu a fost folosită în corespundere cu condiţiile loteriei);

d) gajarea imobilului care constituie proprietatea organizatorului jocurilor de noroc.

3) La desfășurarea activităților în domeniul jocurilor de noroc de către cazinouri garanțiafinanciară trebuie să corespundă următorilor parametri:

- să acopere

a) 100% din fondul de cîştiguri al loteriei fără tiraje, cu excepţia acelei părţi care se plăteşte jucătorului imediat la punctul de vînzare a biletelor de loterie

**11. Suma de asigurare a cîștigurilor în cazinou.**

1) În casa cazinoului trebuie să se păstreze suma de asigurare a cîștigurilor, stabilită în conformitate cu prezenta lege, pentru acoperirea cîştigurilor posibile ale jucătorilor.

2) La începutul programului de lucru al cazinoului, suma de asigurare a cîștigurilor trebuie să constituie echivalentul sumei de 2000 de euro pentru fiecare masă de joc cu cărţi sau zaruri şi 3000 de euro – pentru fiecare ruletă, calculat la cursul oficial de schimb valutar al zilei.

3) Dacă pe parcursul zilei de lucru a cazinoului suma de asigurare a cîştigurilor s-a micşorat, se întocmeşte un act, semnat de casierul cazinoului şi un reprezentant al administraţiei.

4) În baza datelor din documentele primare, întocmite în cadrul cazinoului, ce confirmă micşorarea sumei de asigurare a cîștigurilor, conducătorul cazinoului emite ordinul de încasare a sumei micşorate la cheltuieli. În baza acestui ordin, contabilitatea efectuează încasarea şi eliberarea din contul de decontare (bancar) sau din casa societăţii comerciale (organizatorului) în casa cazinoului a mijloacelor băneşti în numerar pentru completarea sumei de asigurare a cîştigurilor.

**12. Condiţiile de plată a cîștigurilor.**

1) În cazul desfăşurării jocurilor de noroc şi apariţiei cîştigului, acesta se acordă persoanei care prezintă mijloacele specifice de joc ce atestă cîștigul.

2) Pentru primirea cîştigului, jucătorul urmează să prezinte mijloacele specifice de joc în termen de 14 zile calendaristice de la anunţarea rezultatelor jocului de noroc, dacă prin regulile de desfășurare a acestuia nu este stabilit un termen mai mare, termen în care cheltuielile de păstrare şi conservare a cîștigului sînt puse în sarcina organizatorului.

3) În cazul în care jucătorul nu a prezentat mijlocul de joc specific pentru primirea cîştigului în termenul stabilit la subpunctul (2) al prezentului punct, dar pînă la expirarea a trei luni de la data anunţării rezultatelor jocului de noroc, acesta va achita cheltuielile de păstrare şi conservare a cîştigului în bunuri, neavînd dreptul la dobînzi pentru perioada menţionată.

4) Organizatorul este obligat să achite cîştigul la locul şi în termenul indicat în regulile de desfășurare a jocului de noroc, iar în cazul imposibilităţii achitării cîştigului, organizatorul va înmîna jucătorului un act ce conţine denumirea organizatorului, codul IDNO, suma cîştigului ce urmează a fi ridicată, data şi locul unde va fi înmînat cîştigul, semnătura factorului de decizie al organizatorului şi ştampila acestuia.

5) Termenul de achitare a cîştigului unui jucător în cazul prevăzut la subpunctul 4) nu poate depăşi, de la momentul prezentării mijlocului specific de joc pentru primirea cîştigului:

a) 5 zile lucrătoare, pentru cîştigurile de pînă la 10000 de lei;

b) 30 de zile lucrătoare, pentru sumele de la de 10000 de lei pînă la 150000 de lei;

c) 45 de zile lucrătoare, pentru sumele de la 150000 de lei pînă la 300000 de lei;

d) 90 de zile lucrătoare, pentru sumele ce depăşesc 300000 de lei.

6) Organizatorul este obligat să verifice împuternicirile persoanei care prezintă mijlocul de joc specific. În cazul necesităţii de a verifica autenticitatea mijlocului de joc specific sau în cazul existenței unul litigiu civil sau penale referitor la deținerea mijlocului de joc specific, organizatorul este în drept sau obligat (după caz) să suspende acordarea cîştigului pe o durată de cel mult 30 de zile lucrătoare pentru efectuarea verificării respective.

7) Organizatorul nu va achita cîştigurile în baza mijlocului de joc specific, ce confirmă dreptul de participare la joc şi de ridicare a cîştigului, a cărui autenticitate nu poate fi verificată.

8) În cazul pierderii de către jucător sau al deteriorării din vina acestuia a mijlocului de joc specific, altui document sau obiect ce confirmă dreptul de a participa la joc şi de a primi cîştigul, organizatorul nu are obligația de a satisface pretenţiile formulate de către jucător.

9) După 90 de zile lucrătoare de la data anunţării rezultatelor jocului, cîştigurile pentru care nu au fost prezentate mijloacele de joc specifice trec în proprietatea organizatorului.